jokes за Психиатрия
Гадание на хлебарка...
Ако хлебарката е бодра и здрава, значи у вас всичко е наред.
Ако хлебарката е унила и уморена - направете забележка на жена си - тя ви храни лошо.
Ако хлебарката е черна - чака ви повишение в службата.
Ако хлебарката е кафява - във вас е влюбена блондинка.
Ако хлебарката е зелена - това е на големи пари.
Ако хлебарката през цялото време мърда с мустаци - вие сте енергичен човек, който не може да стои на едно място.
Ако хлебарката спре да се движи - то вие сте философ.
Ако хлебарката има учуден вид - значи приятелите ви не ви ценят.
Ако хлебарката е уплашена - вие сте човек, който умее да отстоява мнението си.
Ако хлебарката е ярко синя, рогата и говори с човешки глас - поздравления - или сте болен, или сте се напушили.
Сега измерете хлебарката. 
Ако хлебарката е по-малка от 1 см. - то на вас може да се разчита в семейния живот.
Ако хлебарката е по-дълга от 3 см. - то вие сте търсещ човек.
Ако хлебарката има мустаци с размер на вашия нос - то вие сте любознателен човек.
Ако единият мустак на хлебарката е по-дълъг от другия - вие все още не сте показали своите възможности.
Ако сумарната дължина на мустаците на хлебарката е равна на дължината на тялото му, умножена по корен квадратен от диаметъра на коремчето му и разделено на логаритъм от броя на краката му, то вие сте педантичен и добросъвестен.
Ако краката му са равномерно разпределени по тялото му - трябва за всеки случай да се прегледате при психиатър. 
Ако дължината на хлебарката е равна на широчината ѝ - то това е кърлеж.
Сега пуснете хлебарката.
Ако побегне направо - то всичко в живота все още е пред вас.
Ако побегне наляво - чака ви вълнуваща среща.
Ако побегне надясно - внимавайте в работата - някой ви върти интриги зад гърба. 
Ако тръгне обратно към вас - вие сте интересен човек.
Ако си стои на място - значи е умряла.